## סימן ב. בדין תחילת זמן ק"ש של ערבית, ג ע"א – ע"ב

א. תנו רבנן, מפני שלשה דברים אין נכנסין לחורבה: מפני חשד, מפני המפולת ומפני המזיקין.

ב. מפני חשד - ותיפוק ליה משום מפולת! בחדתי. - ותיפוק ליה משום מזיקין - בתרי. אי בתרי - חשד נמי ליכא! - בתרי ופריצי.

ג. מפני המפולת - ותיפוק ליה משום חשד ומזיקין! - בתרי וכשרי.

ד. מפני המזיקין - ותיפוק ליה מפני חשד ומפולת! - בחורבה חדתי, ובתרי וכשרי. - אי בתרי - מזיקין נמי ליכא! - במקומן חיישינן. ואיבעית אימא: לעולם בחד, ובחורבה חדתי דקאי בדברא, דהתם משום חשד ליכא, דהא אשה בדברא לא שכיחא, ומשום מזיקין איכא.

שלושה טעמים לאיסור כניסה לחורבה: חשש מפולת, חשש מחדש, חשש ממזיקין.

כל אחד מהחששות הללו יש היכי תמצי שהוא לא קיים:

חשד: בתרי ודווקא בכשרי או אפילו חד בשדה [במקרה זה יש שני היכי תמצי]

מפולת: חורבה חדשה

מזיקין: תרי ודווקא שלא במקומן של המזיקין

נסמן כל אחד מההיכי תמצי הנ"ל בסימן [+], ולעומת זאת המקקרה ההופכי, דהיינו שההיכי תמצי הללו לא קיימים, בסימן [-]. בעזרת הסימנים הללו נתאר את האפשרויות הקיימות בטבלה הבאה:

|  |  |  |  |  |
| --- | --- | --- | --- | --- |
|  | חשד | מפולת | מזיקין | הדין |
| 1 | + | + | + | מותר |
| 2 | + | + | - | אסור מחשש מזיקין |
| 3 | + | - | + | אסור מחשש מפולת |
| 4 | + | - | - | אסור מחשש מפולת ומזיקין |
| 5 | - | + | + | אסור מחשש חשד |
| 6 | - | + | - | אסור מחשש חשד ומזיקין |
| 7 | - | - | + | אסור מחשש חשד ומפולת |
| 8 | - | - | - | אסור משלושת הטעמים |

בשורה הראשונה לא קיים שום חשש, ולכן אין איסור, ואילו בשורה האחרונה כל החששות קיימים. בשורות שבתווך קיימים רק חלק מהחששות.

הסוגיא מחפשת את המקרים שקיים בהם רק חשש אחד (וזאת כדי להסביר מדוע נצרכו שלושת הטעמים, רש"י), ולשם כך בסעיף א היא מוצאת את שורה 5, בסעיף ב את שורה 3, ובסעיף ג את שורה 2.